מסע בין כוכבים: סיפונים תחתונים
פרקים > עונה שלישית (2022)

| מס' בסדרה | מס' בעונה | שם הפרק | בימוי | תסריט | תאריך שידור מקורי |
| --- | --- | --- | --- | --- | --- |
| 21 | 1 | Grounded (מקורקעים) | ג'ייסון זורק | כריס קולה | 25 באוגוסט 2022 |
צוות ה"סריטוס" מקורקע, בעוד קפטן פרימן מחכה למשפטה. מארינר מתגוררת עם אביה בסן פרנסיסקו, בוימלר עובד ביקב המשפחתי, ראת'רפרד וטנדי מבלים בינתיים במסעדה של אביו של סיסקו, ובשלל אתרים תיירותיים אחרים על כדור הארץ. מארינר מחליטה לגנוב את ה"סריטוס" ולצאת למשימה על מנת לטהר את שם אמה, אך מתברר שהמשפט כבר התחיל והסתיים, ואמה זוכתה וחזרה לתפקידה.
| 22 | 2 | The Least Dangerous Game (המשחק הכי פחות מסוכן) | מייקל מולן | גאריק ברנרד | 1 בספטמבר 2022    |
| 23 | 3 | Mining the Mind's Mines (כורים את מכרות הדעת) | פיל מארק סאגדראקה | בריאן ד' בראדלי | 8 בספטמבר 2022    |
| 24 | 4 | Room for Growth (מרחב לצמיחה) | ג'ייסון זורק | ג'ון קוקרן | 15 בספטמבר 2022 |
בספינה התפנו ארבעה חדרים מפוארים וחברי משמרת בטא מתכוונים להתחרות בהגרלה שנפתחת, עד שמתברר שמשמרת דלתא מתכוונת לרמות בהגרלה ולפרוץ למחשב כדי לגרום לו לבחור בהם. שני הצוותים מתחילים במירוץ על מנת להגיע ראשונים למחשב. צוות בטא מגיע ראשון, אך מתברר שהייתה טעות ומדובר רק בחדר אחד. על מנת שלא להתפצל הם מוותרים על ההגרלה, צוות דלתא מנצח ומתברר שארבעת החברים מדלתא מתכוונים לחלוק בחדר. בעלילה מקבילה, לאחר שבוע מאומץ מהנדסי ה"סריטוס" זקוקים למנוחה. קפטן פרימן והמהנדסים נשלחים לנופש בפקודה. המהנדסים לא מצליחים לנוח וממשיכים לעבוד תוך כדי הנופש, מה שגורם לקפטן פרימן להתמוטטות עצבים. בסופו של דבר ממציאים המהנדסים מכונה שגורמת לרגיעה תוך שניות.
| 25 | 5 | Reflections (השתקפויות) | מייקל מולן | מייק מקמהן | 22 בספטמבר 2022    |
| 26 | 6 | Hear All, Trust Nothing (הקשיבו לכול, אל תבטחו בדבר) | פיל מארק סגדרקה | גרייס פארה ג'ני | 29 בספטמבר 2022    |
| 27 | 7 | A Mathematically Perfect Redemption (גאולה מושלמת באופן מתמטי) | ג'ייסון זורק | אן קים | 6 באוקטובר 2022 |
סג"ם פינאט האמפר, שנראתה לאחרונה בפרק "No Small Parts", צפה בחלל בשנה וחצי שחלפו מאז אירועי הפרק. היא מצליחה להימלט מחללית דרוקמאני בעזרת מנוע עיוות מאולתר שבנתה בכוחות עצמה. היא מתרסקת על כוכב לכת ונאספת על ידי הגזע השולט בו, האראורים, דמויי אדם מכונפים ופרימיטיביים. פינאט האמפר מזלזלת בהם בתחילה, אך מתחברת אליהם לאט לאט, הופכת חלק מהכפר, ואף נישאת לבנו של ראש השבט, אך אז מגיעים הדרוקמאני במטרה לאסוף חלליות עתיקות של האראורים, מתקופה קדומה בה היה הגזע משוטט בחלל, עד שוויתר על הטכנולוגיה לטובת חיים פשוטים יותר. פינאט האמפר מזעיקה את ה"סריטוס" שמגיעה בדיוק בזמן לראות את פינאט האמפר מבצעת פעולה נועזת של הקרבה עצמית על מנת להציל את האראורים מהדרוקמאני. פינאט מתקבלת בחזרה לצי הכוכבים, אך אז מתברר שהיא הזמינה את הדרוקמאני וביימה את כל הסיטואציה על מנת לחזור לצי הכוכבים כגיבורה. היא נכלאת ומושמת בכלא למחשבים מרושעים בעלי מודעות במכון דייסטרום, לצד אגימוס, המחשב המרושע שנראה לאחרונה בפרק "Where Pleasant Fountains Lie".
| 28 | 8 | Crisis Point 2: Paradoxus (נקודת משבר 2: פרדוקסוס) | מייקל מולן | בן רודג'רס | 13 באוקטובר 2022    |
| 29 | 9 | Trusted Sources (מקורות מהימנים) | פיל מארק סאגדראקה | בן מ' וולר | 20 באוקטובר 2022 |
ה"סריטוס" נשלחת למשימת "ביקור" במסגרתה עליה לעבור בכוכב עמו כבר נוצר מגע ראשון כדי לבדוק מה מצבו בעקבות הקשר הראשוני שנוצר עם הפדרציה, וזאת כפיילוט לנוהל ביקורים שהפדרציה מעוניינת ליצור. לספינה מצטרפת עיתונאית שאמורה לסקר את הביקור ואת ההתנהלות בספינה. במהלך ביקורה של העיתונאית מנסה קפטן פרימן למדר את סג"ם מארינר ממפגש עם העיתונאית על מנת שלא תשמיץ אותה במהלך הראיון, ומפגישה את העיתונאית רק עם חברי סגל נבחרים, אותם בחרה היא עצמה ועליהם היא סומכת. במהלך הביקור מתברר שאחד משני כוכבי הלכת עמה נפגשה ה"אנטרפרייז" של פיקארד הפיק תועלת רבה מהביקור ולא זקוק לעזרה או סיוע מהפדרציה, בעוד שעל כוכב הלכת השכן השתלטו הברין. בקרב שנוצר בין ה"סריטוס" לברין ה"סריטוס" כמעט מושמדת, אך ברגע האחרון מגיעה לסיועה ה"אלידו" (USS Aledo NA-01), ספינה אוטומטית לחלוטין שמופעלת על ידי בינה מלאכותית וללא צוות. מארינר מתרעמת על כך שהתמונה אותם מציירים חברי הסגל שהורשו להיפגש עם העיתונאית אינה אמיתית, ומצליחה להיפגש עמה באופן פרטי על מנת לספר לה את האמת. כשמתברר שהראיון כולל ביקורת נוקבת על התנהלות סגל ה"סריטוס" וקפטן פרימן, מאשים הסגל כולו את מארינר בכך, ואמה מחליטה להעביר אותה לבסיס חלל 80. כשהראיון מתפרסם מתברר שהביקורת נבעה דווקא מדברי חברי הסגל הנבחרים שפלטו בטעות סיפורים וקוריוזים לגבי ההתנהלות על הספינה, בעוד שמארינר הייתה היחידה שהחמיאה לאמה ולסגל כולו. כשפרימן מנסה לתקן את טעותה, מתברר שמארינר פרשה מצי הכוכבים ועברה למגזר הפרטי, כארכאולוגית הסוחרת באוצרות.
| 30 | 10 | The Stars at Night (הכוכבים בלילה) | ג'ייסון זורק | מייק מקמהן | 27 באוקטובר 2022 |
לאחר אירועי הפרק הקודם, שוקל פיקוד צי הכוכבים להוציא את כל ספינות סדרת "קליפורניה" משירות, מאחר שסדרת "טקסס" האוטומטית מסוגלת לבצע את המשימות ללא טעויות אנוש. קפטן פרימן מאתגרת את אדמירל בוונאמיגו לתחרות בין ה"סריטוס" ל"אלידו". הספינות מקבלות שורת משימות, וה"אלידו" מנצחת מאחר שלא התעכבה על מנת לוודא סימני חיים באחד מכוכבי הלכת. פרימן מערערת על התוצאה, בעוד ראת'רפרד בוחן את קוד המקור של ה"אלידו", שנראה לו מוכר. בסופו של דבר מבין ראת'רפרד שמדובר בקוד שהוא עצמו כתב לפני שקיבל את השתלים ואיבד את זכרונו, וכי מדובר בקוד דומה לקוד של באדג'י ואדמירל בוונאמיגו היה מעורב במחיקת זכרונו. ראת'רפרד מזהיר את קפטן פרימן ואדמירל בוונאמיגו, אך מתברר שלאדמירל לא אכפת מהתוצאה, וכי כל מטרתו היא יצירת שם לעצמו בצי הכוכבים, בו הוא מרגיש שמיצה את אפשרויות הקידום. הוא משחרר את ה"אלידו" לתפקד עצמאית וללא פיקוח על מנת להשמיד את ה"סריטוס", אך זו מציגה מאפיינים פסיכופתיים אלימים דומים לאלו של באדג'י, מחסלת את האדמירל, מעירה את שתי הספינות הנוספות מסדרת טקסס, והשלוש מתחילת להשמיד את תחנת החלל "דאגלס". בעלילה מקבילה ממשיכה מארינר לעבוד עם הארכאולוגית ההרפתקנית פטרה אברדין, והשתיים מצילות חפצי ערך עתיקים מאספנים לא חוקיים. מארינר מתחילה לחשוד שפטרה ממומנת בעצמה על ידי גורמים לא חוקיים, אך כשהשתיים מתעמתות בנושא מתברר שהמממן הוא אדמירל ז'אן לוק פיקארד. כשמתברר שה"סריטוס" מותקפת, מארינר משכנעת את פטרה לטוס לסייע. פטרה ומארינר מגיעות לקרב בשלביו המכריעים, כשה"סריטוס" כמעט הושמדה, ותחנת "דאגלס" סופגת אבידות כבדות. ה"סריטוס" פלטה את ליבת הכור שלה והצליחה לחסל בכך שתיים מהספינות, אך השלישית ממשיכה במסע ההרג. מתברר שמארינר הזעיקה את כל צי ספינות "קליפורניה", וכולן יחד מצליחות לחסל את הספינה האחרונה. בסצנה שאחרי הכתוביות (שהייתה הראשונה בתולדות הזיכיון), מתברר שספינה לא מזוהה אספה את השתל הישן של ראת'רפרד מהריסות ספינת הפאקלדים (בפרק "No Small Parts"), ושהתוכנה של באדג'י עדיין פעילה בתוכו.